ฟุลเฮนซิโอ บาติสตา

ฟุลเฮนซิโอ บาติสตา อี ซัลดิบาร์family name footnote|บาติสตา|ซัลดิบาร์|lang=Spanish (Fulgencio Batista y Zaldívar, ชื่อเกิด รูเบน ซัลดิบาร์ (Rubén Zaldívar); 16 มกราคม ค.ศ. 1901 – 6 สิงหาคม ค.ศ. 1973) เป็นประธานาธิบดีคิวบาอิงสหรัฐอเมริกา ผู้เผด็จการและผู้นำทางทหารผู้ดำรงตำแหน่งผู้นำคิวบาตั้งแต่ ค.ศ. 1940 ถึง 1944 และตั้งแต่ ค.ศ. 1952 ถึง 1959 ก่อนถูกโค่นล้มจากผลของการปฏิวัติคิวบา
เดิมบาติสตาขึ้นสู่อำนาจหลัง "การลุกฮือของเหล่าจ่าทหาร" ใน ค.ศ. 1933 ซึ่งโค่นล้มรัฐบาลเฉพาะกาลของการ์โลส มานูเอล เด เซสเปเดส อี เกซาดา จากนั้น บาติสตาแต่งตั้งตนเป็นผู้บัญชาการทหารสูงสุดด้วยยศพันเอก และควบคุมตำแหน่งประธานาธิบดีที่มีสมาชิกห้าคนได้อย่างเป็นผล เขารักษาการควบคุมนี้ผ่านประธานาธิบดีหุ่นเรื่อยมากระทั่ง ค.ศ. 1940 เมื่อตัวเขาเองได้รับเลือกเป็นประธานาธิบดีคิวบาบนเวทีประชานิยม จากนั้น ประกาศใช้รัฐธรรมนูญแห่งคิวบา ค.ศ. 1940 ซึ่งดูก้าวหน้าในขณะนั้น และดำรงตำแหน่งกระทั่ง ค.ศ. 1944 หลังหมดวาระ เขาได้ไปอาศัยในสหรัฐฮเมริกา โดยกลับมาคิวบาเพื่อลงชิงตำแหน่งประธานาธิบดีใน ค.ศ. 1952 เมื่อแน่ใจว่าตนจะแพ้การเลือกตั้ง เขาจึงนำการรัฐประหารก่อนการเลือกตั้ง
หลังครองอำนาจอีกครั้ง ในตอนนี้บาติสตาระงับรัฐธรรมนูญ ค.ศ. 1940 และเพิกถอนเสรีภาพทางการเมืองส่วนใหญ่ รวมทั้งสิทธิในนัดหยุดงานประท้วง และได้รับการสนับสนุนทางการเงิน การทหาร และด้านโลจิสติกส์จากรัฐบาลสหรัฐ เขาเข้าไปคบค้าสมาคมกับเจ้าของที่ดินที่มั่งคั่งที่สุดผู้เป็นเจ้าของไร่น้ำตาลขนาดใหญ่ที่สุด และเฝ้ามองเศรษฐกิจที่ซบเซาและเห็นช่องว่างระหว่างชาวคิวบารวยกับจนที่ขยายกว้างขึ้น ท้ายที่สุดก็รุนแรงจนถึงขั้นอุตสาหกรรมน้ำตาลส่วนใหญ่อยู่ในมือของสหรัฐ และชายต่างชาติถือครองที่ดินทำกินถึงร้อยละ 70 รัฐบาลที่ฉ้อราษฎร์บังหลวงและกดขี่เพิ่มขึ้นของบาติสตานั้นเริ่มหาแสวงหาประโยชน์จากผลประโยชน์เชิงพาณิชย์ของคิวบา โดยการเจรจาความสัมพันธ์ผลประโยชน์สูงกับมาเฟียอเมริกา ผู้ควบคุมธุรกิจยาเสพติด การพนันและโสเภณีในกรุงฮาวานา และบรรษัทข้ามชาติอเมริกาขนาดใหญ่ที่ได้ลงทุนด้วยปริมาณเงินมหาศาลในคิวบา ในการปราบปรามความไม่พอใจที่เพิ่มขึ้นในหมู่ประชาชน ซึ่งแสดงออกผ่านการจลาจลนักศึกษาและการเดินขบวนต่อต้านบาติสตาตามลำดับ บาติสตาจัดการเซ็นเซอร์สื่อ ขณะที่ใช้ประโยชน์จากตำรวจลับต่อต้านคอมมิวนิสต์และอาวุธที่สหรัฐอเมริกาจัดหาให้เพื่อดำเนินความรุนแรง การทรมานและการประหารชีวิตสาธารณะเป็นวงกว้าง ซึ่งเป็นผลให้ชาวคิวบาเสียชีวิตมากถึง 20,000 คน

เมื่อกระตุ้นให้เกิดการต่อต้านด้วยยุทธวิธีเหล่านี้ (ธันวาคม ค.ศ. 1956 – ธันวาคม ค.ศ. 1958) ขบวนการ 26 กรกฎาคมของฟิเดล กัสโตร และส่วนกบฏชาตินิยมอื่นนำการลุกฮือแบบกองโจรทั้งในเมืองและชนบทต่อรัฐบาลบาติสตาเป็นเวลาสองปี ซึ่งจบลงด้วยความพ่ายแพ้ของเขาโดยกบฏภายใต้การบัญชาการของเช เกบารา ณ ยุทธการที่เมืองซานตากลาราในวันขึ้นปีใหม่ของ ค.ศ. 1959 บาติสตาบินหลบหนีออกจากเกาะทันทีพร้อมกับทรัพย์สินส่วนตัวที่เขาสะสมไว้ไปยังสาธารณรัฐโดมินิกัน ที่ซึ่งผู้มีอิทธิพลและอดีตพันธมิตรทางทหาร ราฟาเอล ตรูฮิโย ถือครองอำนาจอยู่ ท้ายที่สุด บาติสตาลี้ภัยทางการเมืองไปยังโปรตุเกส ที่ซึ่งเขาอยู่อาศัยกระทั่งเสียชีวิตใน ค.ศ. 1973

**จำนวนผู้เสียชีวิตที่พิพาท**

**ชีวิตช่วงต้น**

**เสียชีวิต**
หลังจากที่เขาหลบหนีไปประเทศโปรตุเกส บาติสตาจึงอาศัยอยู่ที่มาเดรา จากนั้นจึงไปที่ Estoril เขาเสียชีวิตจากโรคหัวใจวายในวันที่ 6 สิงหาคม ค.ศ. 1973 ที่มาร์เบยา ประเทศสเปน
มาร์ตา เฟร์นันเดซ มิรันดา เด บาติสตา ภรรยาหม้ายของบาติสตา เสียชีวิตในวันที่ 2 ตุลาคม ค.ศ. 2006 โรเบร์โต บาติสตา ลูกชายของเธอกล่าวว่า เธอเสียชีวิตในบ้านของเธอที่เวสต์พาล์มบีช รัฐฟลอริดา ประเทศสหรัฐ เธอป่วยเป็นโรคอัลไซเมอร์

**หนังสือที่บาติสตาเขียนขึ้น**
 Estoy con el Pueblo (I am With the People), Havana, 1939- Respuesta, Manuel León Sánchez S.C.L., Mexico City, 1960- Piedras y leyes (Stones and Laws), Mexico City, 1961- Cuba Betrayed, Vantage Press, New York, 1961- To Rule is to Foresee, 1962- The Growth and Decline of the Cuban Republic, Devin-Adair Company, New York, 1964

**หมายเหตุ**

**อ้างอิง**

**แหล่งข้อมูลอื่น**
  Fulgencio Batista date=January 27, 2022  from The History of Cuba-  Fulgencio Batista from The Latin American Studies Organization-  What Castro Found by Ana Simo, The Gully (magazine)-  January 1, 1959: "Cuban Dictator Batista Falls From Power" by The History Channel
1973
หมวดหมู่:ทหารชาวคิวบา
หมวดหมู่:นักการเมืองชาวคิวบา
หมวดหมู่:ประธานาธิบดีคิวบา
หมวดหมู่:นายกรัฐมนตรีคิวบา
หมวดหมู่:ผู้นำในสงครามเย็น